DOLOŽKA ZLUČITEĽNOSTI
k návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína
 v znení neskorších predpisov
s právom Európskych spoločenstiev a právom Európskej únie

1.  Predkladateľ zákona: 
Vláda Slovenskej republiky.
2.	Názov návrhu zákona: 
Návrh zákona, ktorým sa mení a dopĺňa zákon č. 104/2004 Z. z. o spotrebnej dani z  vína v znení neskorších predpisov.
3.  Problematika návrhu zákona:
a) je upravená v práve Európskych spoločenstiev:

Primárnom:
-	v čl. 90 až 93 Zmluvy o založení ES v platnom znení,
Sekundárnom:
-	v smernici Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov v platnom znení ( Ú. v. ES L 076 z 23.03.1992),
-	v smernici Rady 92/83/EHS  z 19. októbra 1992 o zosúladení štruktúr spotrebných daní pre etanol a alkoholické nápoje ( Ú. v. ES  L 316 z 31.12. 1992),
-	v smernici Rady 92/84/EHS z 19. októbra 1992 o aproximácii  sadzieb spotrebnej dane na alkohol a alkoholické nápoje ( Ú. v. ES L 316 z 31.10.1992),
-	v smernici Rady 69/169/EHS z  28. mája 1969 o harmonizácii ustanovení zákonov, iných právnych predpisov a správnych  opatrení týkajúcich sa oslobodenia od dane z obratu a od spotrebnej dane pre dovoz v  medzinárodnom cestovnom ruchu v platnom znení (Ú. v. ES L 133 z 04.06.1969),
-	v nariadení Rady (EHS) č. 918/83 z 28. marca 1983 ustanovujúce systém spoločenstva pre oslobodenie od cla v platnom znení ( Ú. v. ES L 105, 23.04.1983),
-	v nariadení Rady (ES) č. 2073/2004 zo 16. novembra 2004 o správnej spolupráci v oblasti spotrebných daní ( Ú. v. EÚ L 359 , 04.12. 2004).

b)	nie je upravená v práve Európskej únie.

c)	 je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev:
-	v rozhodnutí Súdneho dvora Európskych spoločenstiev vo veci C - 147/01, Weber's Wine World Handels-GmbH, Ernestine Rathgeber, Karl Schlosser, Beta-Leasing GmbH v. Abgabenberufungskommission Wien ,  rok  2003, Zb.roz. ESD (I- 11365 ),
-	v rozhodnutí Súdneho dvora Európskych spoločenstiev vo veci C – 395/00 Distillerie Fratelli Cipriani SpA v. Ministero delle Finanze, rok 2002, Zb.roz. ESD (I- 11877).
4.	Záväzky Slovenskej republiky vo vzťahu k Európskym spoločenstvám a Európskej únii:

a) 	Zo Zmluvy o pristúpení Slovenskej republiky k Európskej únii, najmä z Aktu o podmienkach pristúpenia nevyplývajú pre SR žiadne záväzky.
b) 	Podľa Zmluvy o pristúpení Slovenskej republiky k Európskej únii, najmä podľa Aktu o podmienkach pristúpenia nepožiadala SR o žiadne prechodné obdobie.
c)	Bezpredmetné. 
d)	Proti SR nebolo začaté konanie o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení.
e)  Do zákonov č. 104/2004 Z. z. o spotrebnej dani z  vína v znení neskorších predpisov, č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov, č. 106/2004 Z. z. o spotrebnej dani z tabakových výrobkov v znení neskorších predpisov, č. 107/2004 Z. z. o spotrebnej dani z  piva v znení neskorších predpisov a č. 98/2004 Z. z. o spotrebnej dani z minerálneho oleja v znení zákona č.667/2004 Z. z. boli úplne prebraté smernice 92/12/ES a 69/169/EHS.
Do zákonov č. 104/2004 Z. z. o spotrebnej dani z  vína v znení neskorších predpisov, č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov a zákona č. 107/2004 Z. z. o spotrebnej dani z  piva v znení neskorších predpisov boli úplne prebraté smernice 92/83EHS a 92/84/EHS.

5.  Stupeň zlučiteľnosti návrhu zákona s právom Európskych spoločenstiev a právom Európskej únie:
Úplný.
6.  Gestor (spolupracujúce rezorty):
Ministerstvo financií Slovenskej republiky.